text: Mand sigtet for dødstrusler mod brovagt
  06 maj 2015 kl. 18.10
  En ca. 25 årig mand truede i forbindelse med markeringen af befrielsen tirsdag aften en brovagt ved Christian Xs Bro i Sønderborg.
  Syd og Sønderjyllands Politi fik klokken 18.34 tirsdag aften en anmeldelse om dødstrusler i Sønderborg. Manden havde set sig sur på de Dannebrogsflag, der var hejst i forbindelse med fejringen og forsøgte at pille dem ned.
  Da brovagten sagde til manden, at han skulle forlade broen, blev han vred og truede på engelsk med at dræbe vagten.
  Den ca. 25 årige mand blev onsdag anholdt og sigtet for dødstrusler og er efterfølgende blevet løsladt igen, oplyser politiet til TV SYD.
  